ત્રિપુરામાં બિપ્લવ કુમાર દેબ મુખ્યમંત્રી હશે. કેન્દ્રીય મંત્રી નીતિન ગડકરી એ મંગળવારે તેમના નામની જાહેરાત કરી છે. ત્યાં જ જિષ્ણુ દેબ બર્મન ઉપમુખ્યમંત્રી હશે. જિષ્ણુ દેબે પોતાના નામની ઘોષણા થયા પછી કહ્યું કે તેઓ મુખ્યમંત્રી બિપ્લવ કુમાર દેબ સાથે મળીને પ્રદેશના વિકાસના કામમાં કોઈ પણ ઢીલ નહીં રહેવા દે અને બધા જ વર્ગો માટે કામ કરશે. ત્રિપુરામાં હાલમાં થયેલી ચૂંટણીમાં ભાજપ અને આઈપીએફટી ગઠબંધન ને ભારે વિજય મળ્યો છે. 59 સીટોમાંથી 43 સીટો પર ગઠબંધનને વિજય મળ્યો છે. ભાજપે 35 સીટો જયારે આઈપીએફટી 8 સીટો કબ્જે કરી છે. ત્યાં જ સીપીઆઇ 16 સીટ લઈને આવી છે.